4.  การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

  บริษัท บริษัทย่อย และบริษัทร่วม แบ่งการดำเนินธุรกิจออกเป็นกลุ่มหลักๆ ได้ดังนี้

1)  ธุรกิจลงทุน

  มุ่งเน้นลงทุนในธุรกิจโดยตรงทั้งในประเทศและแถบอินโดจีน เพื่อมุ่งหวังผลตอบแทนจากการลงทุน

2)  ธุรกิจหลักทรัพย์

  ให้บริการภายใต้ใบอนุญาตในการประกอบธุรกิจหลักทรัพย์ตามที่ได้รับอนุญาตจากกระทรวงการคลังและสำนักงานคณะกรรมการกำกับหลักทรัพย์และตลาดหลักทรัพย์
  ดำเนินการภายใต้ เคทีซีมิโก้ ตั้งแต่วันที่ 1 พฤษภาคม 2552 เป็นต้นมา
  โดยให้บริการในประเทศผ่านสำนักงานใหญ่และสาขาทั่วประเทศ ณ วันที่ 31 ธันวาคม 2553
  เคทีซีมิโก้ มีสำนักงานใหญ่ และสาขาจำนวน 19 แห่งได้แก่
  สำนักงานใหญ่และสาขาในกรุงเทพมหานคร 9 แห่ง และสาขาในต่างจังหวัด 10 แห่ง โดยในปี
  2553 ได้ทำการเปิดสาขาที่เซ็นทรัลปิ่นเกล้า และโคราชเดือน กุมภาพันธ์ และพฤษภาคม 2553
  ตามลำดับ

  เปิดให้บริการซื้อขายหลักทรัพย์ในตลาดหลักทรัพย์ สปป.ลาว
  ในวันเปิดทำการซื้อขายวันแรกของตลาดหลักทรัพย์ สปป.ลาว เมื่อวันที่ 11 มกราคม 2554
  ภายใต้การดำเนินการของบริษัทหลักทรัพย์ BCEL KRUNGTHAI (BCEL-KT)
  ซึ่งนับเป็นบริษัทหลักทรัพย์ 1ใน 2 รายแรกในสปป.ลาว
  โดยบริษัทหลักทรัพย์ดังกล่าวเป็นบริษัทร่วมลงทุนระหว่างเคทีซีมิโก้
  กับธนาคารการค้าต่างประเทศลาว (BCEL)

3)  ธุรกิจจัดการกองทุน

  ให้บริการจัดการกองทุนรวมและกองทุนส่วนบุคคลภายใต้บริษัทหลักทรัพย์จัดการกองทุนรวม ซีมิโก้
  จำกัด ในปี 2553 บริษัทหลักทรัพย์จัดการกองทุนรวม ซีมิโก้ จำกัด
  ได้ออกและเสนอขายกองทุนรวมตราสารหนี้ 9 กองทุน และกองทุนรวมที่ลงทุนในต่างประเทศ 1
  กองทุน โดย ณ 31 ธันวาคม 2553 มีกองทุนรวมที่อยู่ภายใต้การบริหารจำนวน 14 กองทุน
  มูลค่าสินทรัพย์สุทธิรวม 2,896 ล้านบาท

1.  ธุรกิจลงทุน

  ภายหลังจากที่บริษัทได้โอนธุรกิจหลักทรัพย์ไปยังบริษัทร่วม
  บริษัทเน้นการประกอบธุรกิจโดยการถือหุ้นในบริษัทอื่น ๆ และการลงทุนโดยตรง
  โดยมีแผนที่จะทำการปรับโครงสร้างการถือหุ้นด้วยการจัดตั้งบริษัทใหม่เป็น Holding Company
  และมีแผนที่จะประกอบธุรกิจในด้านต่างๆ ดังต่อไปนี้

-   เป็นบริษัทที่ถือหุ้นในธุรกิจหรือบริษัทต่างๆ (Holding Company)
    ซึ่งคาดว่ารายได้หลักจะมาจากค่าธรรมเนียมในการบริหารจัดการและเงินปันผลจากการลงทุน

-   ขยายฐานการทำธุรกิจในประเทศเพื่อนบ้านเพื่อรองรับการไหลเวียนของเงินลงทุนที่เพิ่มขึ้นในประเทศอินโดจีน
    ทั้งในด้านการลงทุนและการขยายธุรกิจหลักทรัพย์ นอกเหนือจากการลงทุนในบริษัทหลักทรัพย์
    Thanh Cong Securities Joint Stock Company (TCSC) ในประเทศเวียดนาม
    เมื่อปี 2552 แล้ว ในเดือนธันวาคม 2553 บริษัทได้ขยายธุรกิจหลักทรัพย์ไปยัง สปป. ลาว
    ภายใต้การดำเนินการของบริษัทหลักทรัพย์ BCEL-KT ผ่านการลงทุนของ เคทีซีมิโก้
    สัดส่วนการลงทุนร้อยละ 30 (จำนวนหุ้นที่จดทะเบียน 1 ล้านหุ้น ราคาพาร์ 100,000 กีบ
    เรียกชำระขั้นต้นร้อยละ 30) มูลค่าเงินลงทุนเริ่มต้นประมาณ 33.93 ล้านบาท
    จากทุนชำระแล้ว 113.10 ล้านบาท ซึ่งบริษัทหลักทรัพย์ BCEL-KT
    นับเป็นบริษัทหลักทรัพย์เพียง 1ใน 2 รายแรก
    ที่ให้บริการเป็นผู้เสนอขายและจัดจำหน่ายหลักทรัพย์ตลอดจนให้บริการซื้อขายหลักทรัพย์ในตลาดหลักทรัพย์
    สปป. ลาว ในวันเปิดทำการซื้อขายวันแรกของตลาดหลักทรัพย์ สปป. ลาว เมื่อวันที่ 11
    มกราคม 2554

-   มุ่งเน้นในการเพิ่มศักยภาพของบริษัทหลักทรัพย์จัดการกองทุนรวม ซีมิโก้ จำกัด
    ให้สามารถแข่งขันและเป็นช่องทางในการระดมทุนในอนาคต
    มีแผนที่จะหาผู้ร่วมทุนที่จะร่วมกันพัฒนาธุรกิจทั้งในด้านผลิตภัณฑ์
    และช่องทางการจัดจำหน่ายให้มีความหลากหลายขึ้น
    ทั้งนี้การเติบโตของบริษัทหลักทรัพย์จัดการกองทุนเป็นแนวโน้มของทางเลือกในการออมในอนาคต

    1.  ธุรกิจหลักทรัพย์

ดำเนินการภายใต้ เคทีซีมิโก้ นับแต่การโอนธุรกิจเป็นต้นมา ซึ่งมีรายละเอียดการให้บริการดังนี้

-   ธุรกิจนายหน้าซื้อขายหลักทรัพย์

  เคทีซีมิโก้
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินสด ประเภท Cash Account – TSFC (Thailand Securities Finance
    Corporation)

3.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

4.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน ได้มีการจัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซด์ www.ktzmico.com
  ซึ่งลูกค้าสามารถเข้าถึงข้อมูลได้ตลอดเวลา โดยได้พัฒนาระบบข้อมูลต่าง ๆ
  อย่างต่อเนื่องไว้คอยให้บริการแก่ลูกค้าและนักลงทุน เช่น รายงานสดสภาวะหุ้นแบบ Real Time
  บทวิเคราะห์หุ้นรายวัน และรายงานหุ้นเจาะลึกเป็นรายตัว แนะนำการลงทุน
  รายงานพอร์ตการลงทุน รายงานข้อมูลการกระจายหลักทรัพย์ IPO บทวิเคราะห์อนุพันธ์
  รายงานสรุปภาพรวมตลาด บัญชีซื้อขายออนไลน์ ฯลฯ
  ตลอดจนการสร้างความสัมพันธ์ในกลุ่มลูกค้าผ่านสังคมออนไลน์ เช่น Facebook เป็นต้น

  เคทีซีมิโก้ มีการพัฒนาระบบส่งคำสั่งซื้อขายอย่างต่อเนื่อง ในปี 2554 มีโครงการพัฒนาระบบ
  ZNet ให้สามารถส่งคำสั่งซื้อขายบน iPhone, iPad และคอมพิวเตอร์ Macintosh ได้
  ตลอดจนมีโครงการพัฒนาฟังก์ชั่นการซื้อขายหลักทรัพย์บน Web Base ให้มีความหลากหลายขึ้น
  เพื่อเป็นเครื่องมือช่วยการวิเคราะห์ก่อนการตัดสินใจลงทุน เช่น Stock Simulation
  Program เป็นต้น

  เคทีซีมิโก้ มีบริการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทเอง ณ สิ้นปี 2553
  มียอดเงินให้กู้ยืมเพื่อซื้อหลักทรัพย์ เพิ่มเป็น 2,053 ล้านบาท จาก 1,373 ล้านบาท ณ สิ้นปี
  2552 โดยเคทีซีมิโก้ ได้รับวงเงินกู้เพื่อสนับสนุนธุรกรรมดังกล่าว จากธนาคารกรุงไทย จำกัด
  (มหาชน) ซึ่งเป็นผู้ถือหุ้นรายใหญ่

  ทั้งนี้
  เคทีซีมิโก้มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติ
  ซึ่งมีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  กำหนดอัตราการวางมาร์จิ้นที่เหมาะสมในแต่ละหลักทรัพย์
  กำหนดอัตราดอกเบี้ยพิเศษในกลุ่มหลักทรัพย์ที่ให้ความสนใจเป็นพิเศษ
  รวมทั้งในกรณีที่ลูกค้ามีการผิดนัดชำระราคา
  ฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน

ส่วนแบ่งตลาด

  []หมายเหตุ : ข้อมูลปี 2552 : มูลค่าการซื้อขายของบริษัทรวมบัญชีเงินลงทุนของบริษัทในเดือน
  มกราคม – ตุลาคม และไม่รวมบัญชีเงินลงทุนในเดือน พฤศจิกายน - ธันวาคม

  มูลค่าการซื้อขายหลักทรัพย์ของตลาดหลักทรัพย์ฯ ปี 2553 เท่ากับ 6,188,253 ล้านบาท
  โดยเคทีซีมิโก้ มีมูลค่าการซื้อขายหลักทรัพย์เท่ากับ 569,681 ล้านบาท
  คิดเป็นส่วนแบ่งตลาดร้อยละ 4.60

ปริมาณและสัดส่วนกลุ่มลูกค้าที่มีมูลค่าซื้อขายหลักทรัพย์ผ่านบริษัท และ เคทีซีมิโก้ สูงสุด 10
อันดับแรก เป็นดังนี้

[]

ลูกค้าเคทีซีมิโก้ โดยส่วนใหญ่เป็นลูกค้ารายย่อยในประเทศ ซึ่งซื้อขายหลักทรัพย์ด้วยบัญชีเงินสด
โดยปริมาณการซื้อขายหลักทรัพย์แยกตามสัดส่วนลูกค้าแสดงดังตาราง

[]

นโยบายการรับลูกค้า

  เคทีซีมิโก้ กำหนดนโยบายในการรับลูกค้า โดยยึดหลัก “รู้จักลูกค้า”
  ต้องมีข้อมูลที่จำเป็นและเพียงพอต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น
  โดยมีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายทบทวนวงเงินลูกค้าอย่างสม่ำเสมอเพื่อพิจารณาประวัติการซื้อขาย การชำระราคา
  และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

-   ธุรกิจตัวแทนซื้อขายสัญญาซื้อขายล่วงหน้า

  เคทีซีมิโก้ เริ่มดำเนินธุรกิจตัวแทนซื้อขายสัญญาซื้อขายล่วงหน้า
  นับแต่การโอนธุรกิจในเดือนพฤษภาคม 2552 โดยเคทีซีมิโก้
  เสนอให้บริการซื้อขายตราสารอนุพันธ์ทุกประเภทที่เปิดทำการซื้อขายในตลาดตราสารอนุพันธ์
  ได้แก่ SET50 Index Futures, SET50 Index Options, Single Stock Futures,
  และ Gold Futures รวมถึง 10 Baht Gold Futures และ Interest Rate Futures
  ที่เริ่มเปิดซื้อขายในเดือนสิงหาคม และ ตุลาคม 2553 ตามลำดับ

  ในปี 2553 เคทีซีมิโก้ มีจำนวนสัญญาซื้อขาย 381,436 สัญญา คิดเป็นส่วนแบ่งตลาดร้อยละ
  4.22 ของ จำนวนสัญญาที่ซื้อขายในตลาดตราสารอนุพันธ์

  []

  หน่วยงาน “Derivatives Department”
  มีหน้าที่ดูแลหลักทรัพย์ประเภทตราสารอนุพันธ์โดยเฉพาะ โดยมีเป้าหมายเพื่อแนะนำนักลงทุน
  ลูกค้า พนักงาน หรือบุคคลทั่วไปที่มีความสนใจ ให้มีความรู้
  ความเข้าใจเกี่ยวกับการลงทุนและความเสี่ยงของตราสารอนุพันธ์ ตลอดจนเทคนิคต่าง ๆ
  ในการลงทุน โดยมีแผนการจัดอบรมสัมมนาอย่างต่อเนื่องทั้งในและนอกบริษัท
  และยังเข้าร่วมกิจกรรมการเผยแพร่ความรู้ต่าง ๆ
  ทางด้านตราสารอนุพันธ์กับตลาดตราสารอนุพันธ์ (TFEX) อย่างสม่ำเสมอ

-   ธุรกิจการยืมและให้ยืมหลักทรัพย์

เคทีซีมิโก้ ให้บริการยืมและให้ยืมหลักทรัพย์ (Stock Borrowing and Lending)
เพื่อเพิ่มช่องทางการลงทุนแก่ลูกค้าในภาวะตลาดขาลง
โดยผู้ให้ยืมหลักทรัพย์สามารถหาประโยชน์ได้จากหลักทรัพย์ที่มีอยู่โดยได้รับค่าธรรมเนียมจากการให้ยืมหลักทรัพย์
ซึ่งสามารถเลือกให้ยืมได้ทั้งประเภท Call หรือ Term ก็ได้ ขณะที่ผู้ยืมสามารถทำรายการ Short
ผ่านบัญชี Credit Balance ได้โดยจ่ายค่าธรรมเนียมให้แก่ผู้ให้ยืม ในอัตราที่กำหนด

-   ใบสำคัญแสดงสิทธิอนุพันธ์ (Derivative Warrants)

  เคทีซีมิโก้ เริ่มดำเนินธุรกิจตราสารอนุพันธ์ ประเภท Derivative Warrants
  โดยได้เสนอขายใบสำคัญแสดงสิทธิอนุพันธ์ (Derivative Warrants) ในเดือนธันวาคม 2553
  จำนวน 6 หลักทรัพย์ ได้แก่ TOP18CA, TOP18PA, PTT18CA, PTT18PA, CPF18CA และ
  CPF18PA และในเดือนมกราคม 2554 ได้ทยอยออกอีก 5 หลักทรัพย์ ได้แก่ TRUE18CA,
  IRPC18CA, TMB18CA, BAY18CA และ IVL18CA
  นับเป็นจุดเริ่มต้นในการขยายธุรกิจตราสารอนุพันธ์ไปสู่ตราสารอนุพันธ์ที่มีความซับซ้อนยิ่งขึ้น เช่น
  Structured Products เป็นต้น

-   การลงทุนในหลักทรัพย์และค้าหลักทรัพย์

  เคทีซีมิโก้ มีการลงทุนในหลักทรัพย์และค้าหลักทรัพย์ (Proprietary Trading)
  เพื่อให้ผลตอบแทนแก่บริษัท โดยมีนโยบายการลงทุนที่ให้อัตราผลตอบแทนที่ดี ซึ่ง เคทีซีมิโก้
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้ที่เกี่ยวข้องในการดำเนินธุรกิจค้าหลักทรัพย์

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  ในปี 2553 เงินลงทุนในหลักทรัพย์ของ เคทีซีมิโก้ แบ่งออกเป็น 2 ประเภทได้แก่

1)  เงินลงทุนในตราสารทุน ประกอบด้วยเงินลงทุนในหลักทรัพย์ในตลาดหลักทรัพย์ฯ
    เงินลงทุนในหน่วยลงทุนเพื่อสนับสนุนธุรกรรมหลักทรัพย์
    และเงินลงทุนในหลักทรัพย์เพื่อป้องกันความเสี่ยงจากการเสนอขายใบสำคัญแสดงสิทธิอนุพันธ์

2)  เงินลงทุนในตราสารหนี้ให้ผลตอบแทนในเกณฑ์ที่ดี ได้แก่ การลงทุนในตราสารหนี้รัฐบาล
    และตราสารหนี้ภาคเอกชนที่มีอันดับความน่าเชื่อถือตั้งแต่ BBB ขึ้นไป
    โดยอยู่ภายในระยะเวลาการลงทุนไม่เกิน 6 เดือน ตามที่ได้รับอนุมัติจากคณะกรรมการบริหาร

    -   ธุรกิจการจัดจำหน่ายหลักทรัพย์

เคทีซีมิโก้ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent) โดยในปี 2553
เคทีซีมิโก้ มีผลงานการจัดจำหน่ายและรับประกันการจัดจำหน่ายสรุปได้ดังนี้

  []

-   ธุรกิจที่ปรึกษาทางการเงิน

  เคทีซีมิโก้ ให้บริการด้านที่ปรึกษาทางการเงินอย่างครบวงจร
  ทั้งการระดมทุนด้วยตราสารทางการเงินประเภทต่าง ๆ
  การเสนอขายหลักทรัพย์แก่สาธารณชนเป็นครั้งแรก การเสนอขายให้แก่บุคคลโดยเฉพาะเจาะจง
  การออกหุ้นกู้แปลงสภาพ
  การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
  และการนำหุ้นสามัญเข้าจดทะเบียนในตลาดหลักทรัพย์ฯ การควบรวมกิจการและการเข้าซื้อกิจการ
  การประเมินมูลค่ากิจการ การหาแหล่งเงินกู้ การปรับโครงสร้างหนี้
  และการให้คำปรึกษาทางการเงินด้านต่าง ๆ

  เคทีซีมิโก้ได้เข้าเป็นสมาชิก M&A International Inc.
  ซึ่งประกอบด้วยสมาชิกที่ประกอบธุรกิจให้บริการที่ปรึกษาในการควบรวมกิจการ (Merger &
  Acquisition) กว่า 40 ประเทศทั่วโลก เพื่อขยายช่องทางการประกอบธุรกิจด้านที่ปรึกษา
  M&A ให้กว้างขวางยิ่งขึ้น

  ในปี 2553 เคทีซีมิโก้ ได้ขยายฐานลูกค้าไปยังกลุ่มประเทศอินโดจีน ได้แก่ สปป. ลาว โดย
  เคทีซีมิโก้
  เป็นที่ปรึกษาทางการเงินของบริษัทขนาดใหญ่หลายบริษัทที่มีศักยภาพที่จะเข้าจดทะเบียนในตลาดหลักทรัพย์
  สปป.ลาว ตลอดจนเป็นผู้ร่วมบุกเบิกในการจัดตั้งตลาดหลักทรัพย์ สปป.ลาว นอกจากนี้
  ยังเป็นที่ปรึกษาทางการเงินให้แก่ บริษัทหลักทรัพย์ BCEL-KT (เคทีซีมิโก้ ลงทุนร้อยละ 30)
  ซึ่งเป็นผู้เสนอขายหลักทรัพย์ EDL Generation
  ให้แก่ประชาชนและนำหลักทรัพย์ดังกล่าวเข้าจดทะเบียนในวันเปิดทำการซื้อขายวันแรกของตลาดหลักทรัพย์
  สปป. ลาว นับเป็นความสำเร็จก้าวหนึ่งของการขยายธุรกิจไปยังภูมิภาคอินโดจีน

  สำหรับปี 2553 เคทีซีมิโก้ มีรายได้จากการให้บริการที่ปรึกษาทางการเงิน ดังนี้

  []

-   ธุรกิจ Wealth Management

  เคทีซีมิโก้
  ให้บริการที่ปรึกษาด้านการเงินและการลงทุนเพื่อรองรับความต้องการของลูกค้าในการบริหารความมั่งคั่งในรูปแบบต่างๆ
  โดยตอบสนองความต้องการเป็นการเฉพาะของลูกค้าแต่ละราย
  โดยจะแนะนำผลิตภัณฑ์ทางการเงินเพื่อให้สอดคล้องกับความต้องการของลูกค้าตามวัตถุประสงค์และเป้าหมายในการลงทุน
  ฐานะการเงิน ระดับผลตอบแทนที่คาดหวังภายใต้ความเสี่ยงที่ยอมรับได้ในลักษณะ One Stop
  Service เนื่องจากในปัจจุบันผลิตภัณฑ์ทางการเงินมีความหลากหลาย ไม่ว่าจะเป็นตราสารทุน
  ตราสารหนี้ ตราสารอนุพันธ์ รวมถึงการลงทุนในต่างประเทศ โดย เคทีซีมิโก้
  จะจัดสรรการลงทุนทั้งการลงทุนโดยตรงและการลงทุนผ่านกองทุนรวม ซึ่งที่ผ่านมา เคทีซีมิโก้
  เน้นการให้บริการเป็นตัวแทนซื้อขายหน่วยลงทุนรวมถึงได้รับอนุญาตให้เป็นตัวแทนซื้อขายหน่วยลงทุนแบบไม่เปิดเผยชื่อลูกค้า
  (Omnibus Account)
  โดยมีทีมงานนักวางแผนทางการเงินที่มีประสบการณ์ให้คำแนะนำในด้านการเงินและการลงทุนมากว่า
  16 ปี และเป็นตัวแทนขายกองทุนครอบคลุมบริษัทหลักทรัพย์จัดการกองทุนทั้งหมด 18 แห่ง โดย ณ
  วันที่ 31 ธันวาคม 2553 มีมูลค่าสินทรัพย์ที่อยู่ภายใต้การจัดการทั้งสิ้น 3,371 ล้านบาท ทั้งนี้
  เคทีซีมิโก้ มีแผนขยายธุรกิจไปสู่ Private Banking
  ให้บริการจัดการทางการเงินและให้คำปรึกษาด้านบริหารจัดการทางการเงินและการลงทุนตามความต้องการของลูกค้า
  ด้วยความร่วมมือและสนับสนุนทางธุรกิจกับธนาคาร กรุงไทย จำกัด (มหาชน)
  ซึ่งเป็นผู้ถือหุ้นรายใหญ่ ซึ่งคาดว่าจะสามารถเริ่มดำเนินการได้ในปี 2554

-   ธุรกิจการซื้อขายหลักทรัพย์ต่างประเทศ

  เคทีซีมิโก้ เริ่มให้บริการลูกค้าด้านการลงทุนในตลาดหลักทรัพย์ต่างประเทศ
  โดยมีวัตถุประสงค์เพื่อแสวงหาผลตอบแทนที่สูงกว่าการลงทุนในประเทศ
  และเพื่อกระจายความเสี่ยงที่เกิดจากการลงทุนในประเทศเพียงอย่างเดียว ซึ่งปัจจุบัน เคทีซีมิโก้
  มีระบบซื้อขายหลักทรัพย์ต่างประเทศที่ทันสมัย มีประสิทธิภาพ สะดวก และรวดเร็ว
  ซึ่งระบบดังกล่าวเป็นระบบ ซื้อขายแบบ Direct Market Access (DMA)
  ที่สามารถส่งคำสั่งครอบคลุม 130 ตลาดการเงินทั่วโลก
  และสามารถส่งคำสั่งซื้อขายด้วยความเร็วสูงสุดถึง 4,000 รายการ ต่อวินาที
  นอกจากนี้ระบบดังกล่าวยังเป็นระบบซื้อขายแบบจอเดียว ที่ให้บริการข้อมูลแบบ Real Time
  ซึ่งสามารถครอบคลุมทั้ง หุ้น ตราสารหนี้ พันธบัตรรัฐบาล Structured Products
  ตลาดแลกเปลี่ยนเงินตราต่างประเทศ รวมถึง Commodities ต่างๆ
  เพื่อเตรียมพร้อมสำหรับการเปิดเสรีทางการเงินในอนาคต
  ซึ่งในช่วงแรกนี้จะทยอยเปิดให้บริการในตลาดหลักทรัพย์หลักๆของโลกก่อน เช่น สหรัฐอเมริกา
  ฮ่องกง และสิงคโปร์ เป็นต้น

  นอกจากด้านระบบการซื้อขายที่มีประสิทธิภาพแล้ว ทางด้านการชำระราคาระหว่างประเทศ
  เคทีซีมิโก้
  ได้ทำธุรกรรมดังกล่าวผ่านตัวแทนต่างประเทศที่มีความมั่นคงและเชี่ยวชาญในด้านการชำระราคาระหว่างประเทศ
  ทั้งนี้เพื่อเพิ่มความเชื่อมั่นให้กับนักลงทุนถึงประสิทธิภาพในการชำระราคา
  และความปลอดภัยในการลงทุนต่างประเทศ

  ในปี 2553 มีลูกค้าเปิดบัญชีซื้อขายหลักทรัพย์ในตลาดต่างประเทศเพิ่มขึ้นเป็นลำดับ
  ส่วนหนึ่งเป็นผลจากการเสนอขายหลักทรัพย์ IPO ของ EDL Generation
  ที่เข้าจดทะเบียนในตลาดหลักทรัพย์ สปป. ลาว

4.1.3 ธุรกิจจัดการกองทุน

  ธุรกิจจัดการกองทุนบริหารงานภายใต้บริษัทหลักทรัพย์จัดการกองทุนรวม ซีมิโก้ จำกัด
  ซึ่งให้ความสำคัญกับคุณภาพของสินทรัพย์และผู้ออกตราสาร
  ด้วยการวิเคราะห์ข้อมูลของผู้ออกตราสารอย่างรัดกุม
  โดยในปัจจุบันตราสารหนี้ที่จะลงทุนจะต้องมีความน่าเชื่อถืออยู่ในอันดับที่สามารถลงทุนได้
  (Investment Grade)
  อีกทั้งมีมุมมองการลงทุนในระดับสากลซึ่งสอดคล้องกับนโยบายและแผนงานของบริษัท

  ณ 31 ธันวาคม 2553 บริษัทหลักทรัพย์จัดการกองทุนรวม ซีมิโก้
  จำกัดมีกองทุนรวมที่อยู่ภายใต้การจัดการรวม 14 กองทุน มูลค่าสินทรัพย์สุทธิรวม 2,896
  ล้านบาท เพิ่มขึ้นจาก 2,601 ล้านบาท ณ สิ้นปี 2552 ซึ่งส่วนใหญ่เน้นการลงทุนในตราสารหนี้
  โดยกองทุนเปิดซีมิโก้ตราสารหนี้หลายกองให้ผลตอบแทนที่ดีกว่าตลาด ในเดือนมีนาคม 2553
  ได้เสนอขายกองทุนประเภทกองทุนรวมที่ลงทุนในต่างประเทศ เพื่อเพิ่มทางเลือกแก่นักลงทุน และ
  ในเดือนกุมภาพันธ์ 2554 ได้เสนอขายกองทุน ประเภท Target Fund 1 กองทุน มูลค่ากองทุน
  1,000 ล้านบาท ได้แก่ กองทุนเปิดซีมิโก้-ไชน่า ซีเอสไอ300 10เอ็มที
  ที่เน้นลงทุนในหน่วยลงทุนของกองทุน db x-trackers CSI300 Index ETF
  ซึ่งเป็นกองทุนรวมอีทีเอฟ (Exchange Traded Fund)
  ที่จดทะเบียนซื้อขายในตลาดหลักทรัพย์ฮ่องกง (The Stock Exchange of Hong Kong
  Limited (SEHK)

4.2 การตลาดและภาวะการแข่งขัน

  ภาวะตลาดหลักทรัพย์ปี 2553

  ธุรกิจหลักทรัพย์

  ภาวะตลาดหลักทรัพย์ปรับตัวดีขึ้นเป็นประวัติการณ์ ทั้งในด้านดัชนีตลาดหลักทรัพย์
  และมูลค่าการซื้อขายหลักทรัพย์ ดัชนีตลาดหลักทรัพย์ปิดสูงสุดที่ 1,040.72 จุด เมื่อวันที่ 7
  ธันวาคม 2553 สูงสุดในรอบ 14 ปี และปรับตัวมาปิดที่ 1,032.76 จุด ณ สิ้นปี 2553
  เพิ่มขึ้นร้อยละ 40.60 จากสิ้นปี 2552 (734.54 จุด)
  โดยดัชนีตลาดหลักทรัพย์ไทยปรับตัวเพิ่มขึ้นเป็นอันดับสอง รองจากตลาดหลักทรัพย์อินโดนีเซีย
  มูลค่าการซื้อขายรวมของตลาดหลักทรัพย์เพิ่มขึ้นเป็น 6.94 ล้านล้านบาท เพิ่มขึ้นร้อยละ 59.92
  จาก 4.34 ล้านล้านบาท ในปี 2552 ปริมาณการซื้อขายเฉลี่ยต่อวันเพิ่มขึ้นเป็น 28,669
  ล้านบาทต่อวัน เพิ่มขึ้นร้อยละ 60.57 จาก 17,854 ล้านบาทต่อวันในปี 2552

  ทั้งนี้เป็นผลจากการฟื้นตัวของภาวะเศรษฐกิจโลก นโยบายการแก้ไขภาวะวิกฤตโลกครั้งเมื่อปี
  2551 ที่รัฐบาลและธนาคารกลางประเทศต่างๆ ได้ออกมาอย่างต่อเนื่อง เช่น
  มาตรการช่วยเหลือสถาบันการเงินโลกและเสริมสภาพคล่องแก่ระบบการเงินโลก
  นโยบายอัตราดอกเบี้ยที่ต่ำเข้าใกล้ศูนย์
  ส่งผลกระทบให้เม็ดเงินไหลออกจากสินทรัพย์สกุลต่างประเทศโดยเฉพาะอย่างยิ่งสกุลดอลลาร์สหรัฐที่ให้ผลตอบแทนต่ำ
  เข้าสู่ประเทศในแถบภูมิภาคเอเชีย รวมถึงประเทศไทยด้วย
  กอปรกับการฟื้นตัวทางเศรษฐกิจในประเทศอย่างต่อเนื่อง
  และหลักทรัพย์ไทยยังมีราคาถูกเมื่อเทียบกับในภูมิภาคเดียวกัน

  ในปี 2553 มีบริษัทใหม่เข้าจดทะเบียนในตลาดหลักทรัพย์ (SET) จำนวน 4 บริษัท
  มูลค่าหลักทรัพย์ (ณ ราคา IPO) รวมประมาณ 49,644 ล้านบาท
  และบริษัทเข้าจดทะเบียนในตลาดหลักทรัพย์ MAI จำนวน 7 บริษัท มูลค่าหลักทรัพย์ (ณ ราคา
  IPO) รวมประมาณ 2,817 ล้านบาท

สรุปภาวะตลาดหลักทรัพย์แห่งประเทศไทย

+-------------------------------------+---------+----------+----------+
| รายละเอียด                           | 2551    | 2552     | 2553     |
+=====================================+=========+==========+==========+
| ข้อมูลตลาด SET                        | 449.96  | 734.54   | 1,032.76 |
|                                     |         |          |          |
| SET Index – ณ วันสิ้นปี (จุด)            | 3,      | 5        | 8        |
|                                     | 568,223 | ,873,101 | ,334,648 |
| มูลค่าหลักทรัพย์ตามราคาตลาด (ล้านบาท)     |         |          |          |
|                                     | 3,      | 4        | 6        |
| มูลค่าการซื้อขายหลักทรัพย์ (ล้านบาท)        | 919,874 | ,338,479 | ,937,890 |
|                                     |         |          |          |
| มูลค่าการซื้อขายหลักทรัพย์เฉลี่ยต่อวัน         | 15,870  | 17,854   | 28,669   |
| (ล้านบาท)                            |         |          |          |
|                                     | 7.01    | 25.56    | 15.35    |
| อัตราส่วนราคาปิดต่อกำไรต่อหุ้น (เท่า)       |         |          |          |
|                                     | 0.98    | 1.56     | 2.04     |
| อัตราส่วนราคาปิดต่อมูลค่าทางบัญชีต่อหุ้น (เท่า) |         |          |          |
|                                     | 6.57    | 3.65     | 2.92     |
| อัตราเงินปันผลเฉลี่ย (%)                 |         |          |          |
|                                     | 38      | 38       | 35       |
| จำนวนบริษัทสมาชิกหรือโบรกเกอร์ (ราย)     |         |          |          |
|                                     | 475     | 474      | 474      |
| จำนวนบริษัทจดทะเบียนใน SET (ราย)       |         |          |          |
+-------------------------------------+---------+----------+----------+

ที่มา: ตลาดหลักทรัพย์แห่งประเทศไทย

มูลค่าการซื้อขายหลักทรัพย์จำแนกตามกลุ่มนักลงทุนในตลาด SET (นับรวมด้านซื้อและขาย)

(หน่วย : ล้านบาท)

+--------------+-----------+------+---------+------+----------+------+
| กลุ่มนักลงทุน    | 2551      |      | 2552    |      | 2553     |      |
+--------------+-----------+------+---------+------+----------+------+
|              | มูลค่า      | ร    | มูลค่า    | ร    | มูลค่า     | ร    |
|              |           | ้อยละ |         | ้อยละ |          | ้อยละ |
+--------------+-----------+------+---------+------+----------+------+
| นักล          | 2,315,581 | 30   | 1,      | 20   | 2        | 19   |
| งทุนต่างประเทศ |           |      | 717,946 |      | ,583,573 |      |
|              | 559,673   | 7    |         | 7    |          | 8    |
| ส            |           |      | 589,972 |      | 1        |      |
| ถาบันในประเทศ | 4,181,138 | 53   |         | 60   | ,066,754 | 61   |
|              |           |      | 5,      |      |          |      |
| นัก           | 783,356   | 10   | 225,771 | 13   | 8        | 12   |
| ลงทุนในประเทศ |           |      |         |      | ,535,304 |      |
|              |           |      | 1,      |      |          |      |
| บริษัทหลักทรัพย์  |           |      | 143,269 |      | 1        |      |
|              |           |      |         |      | ,690,149 |      |
+--------------+-----------+------+---------+------+----------+------+
| รวม          | 7,839,748 | 100  | 8,      | 100  | 13       | 100  |
|              |           |      | 676,958 |      | ,875,780 |      |
+--------------+-----------+------+---------+------+----------+------+

ที่มา: ตลาดหลักทรัพย์แห่งประเทศไทย

ในปี 2553 มูลค่าการซื้อขายของนักลงทุนต่างประเทศเพิ่มขึ้นต่อเนื่องจากปี 2552 โดยยังคงสถานะเป็นผู้ซื้อสุทธิกว่า 81,724 ล้านบาท เพิ่มขึ้นจากฐานะผู้ซื้อสุทธิ 38,231 ล้านบาทในปี 2552 คิดเป็นสัดส่วนของนักลงทุนต่างประเทศที่ร้อยละ 19 ใกล้เคียงกับปี 2552 โดยรวมนักลงทุนมีมูลค่าการซื้อขายเพิ่มขึ้นในทุกกลุ่ม โดยยังคงรักษาสัดส่วนเช่นเดียวกับปี 2552 

  สภาพการแข่งขันในปี 2553 มีความรุนแรงเช่นเดิม
  โดยการแข่งขันยังเน้นคุณภาพการให้บริการด้านงานวิเคราะห์หลักทรัพย์และบริการสารสนเทศ
  เนื่องจากยังถูกจำกัดด้วยอัตราค่าธรรมเนียมการซื้อขายหลักทรัพย์ที่กำหนดโดยตลาดหลักทรัพย์
  การควบรวมธุรกิจในปี 2553 ยังพอมีให้เห็นบ้าง
  เนื่องจากถูกแรงกดดันที่ลดลงจากภาวะตลาดทุนที่อยู่ในช่วงขาขึ้น โดยในปี 2553
  มีบริษัทโบรกเกอร์จำนวน 35 ราย กลุ่มโบรกเกอร์ที่มีมูลค่าการซื้อขายสูงสุด 10 อันดับแรก
  (ตลาด SET & MAI) มีส่วนแบ่งตลาดรวมกันร้อยละ 55.43 ของมูลค่าการซื้อขายทั้งหมด
  เพิ่มขึ้นจากร้อยละ 51.95 ในปี 2552 อย่างไรก็ดีจำนวนโบรกเกอร์ลดลงเหลือ 33 รายในต้นปี
  2554

  เคทีซีมิโก้ ยังคงมุ่งเน้นการให้บริการที่มีคุณภาพ รวดเร็ว และทันต่อการตัดสินใจของนักลงทุน
  การสร้างระบบลูกค้าสัมพันธ์เพื่อสร้างสายสัมพันธ์ที่ดี
  และการขยายฐานลูกค้าธุรกิจหลักทรัพย์ให้มีความหลากหลายมากขึ้น โดยขยายไปยังกลุ่มลูกค้าที่มี
  High Margin เช่น ลูกค้าสถาบัน ผ่านธนาคารซี่งเป็นพันธมิตรทางธุรกิจ
  รวมถึงกลุ่มลูกค้าปัจจุบันของธนาคาร นอกจากนี้ยังมีการขยายฐานลูกค้าในเชิงรุก
  ใช้กลยุทธ์การสร้างฐานลูกค้าร่วมกันในหลาย ๆ ธุรกรรม ในลักษณะ Cross Selling
  โดยการร่วมประสานกันระหว่างหน่วยธุรกิจต่าง ๆ
  นอกจากนี้ยังให้ความสำคัญในการพัฒนาธุรกิจที่ต่อเนื่อง
  เพื่อร่วมสร้างแรงขับเคลื่อนในการเพิ่มส่วนแบ่งตลาดให้กับธุรกิจนายหน้าซื้อขายหลักทรัพย์
  การขยายการดำเนินธุรกิจที่ต่อเนื่องจากธุรกิจหลักทรัพย์ เช่น
  การเป็นตัวแทนซื้อขายตราสารอนุพันธ์ การยืมและให้ยืมหลักทรัพย์
  การออกและเสนอขายใบสำคัญแสดงสิทธิอนุพันธ์ การซื้อขายหลักทรัพย์เพื่อบัญชีบริษัท
  ธุรกรรมจัดการกองทุน ธุรกรรม Wealth Management
  รวมถึงธุรกรรมการซื้อขายหลักทรัพย์ต่างประเทศ ซึ่ง เคทีซีมิโก้
  ให้ความสำคัญยิ่งขึ้นเพื่อให้สามารถตอบสนองความต้องการลูกค้าได้ครบวงจร
  นอกจากนี้ยังมีการวางแผนด้านกลยุทธ์ทางการตลาดต่างๆ ไม่ว่าจะเป็น การโฆษณาประชาสัมพันธ์
  ส่งเสริมการขาย รวมถึงการให้ความรู้แก่ผู้ลงทุน
  โดยมีการจัดอบรมสัมนาอย่างต่อเนื่องรวมไปถึงสาขาต่างจังหวัด

  เคทีซีมิโก้ มีการบริหารต้นทุนที่มีประสิทธิภาพก่อให้เกิดการประหยัดจากขนาด (Economy of
  scale) อีกทั้งเห็นความสำคัญของข้อมูลข่าวสาร
  จึงพัฒนาเทคโนโลยีที่เกี่ยวเนื่องกับระบบการซื้อขายหลักทรัพย์
  และให้ความสำคัญอย่างมากในการพัฒนาคุณภาพงานวิจัยหลักทรัพย์ทั้งทางด้านปัจจัยพื้นฐานและปัจจัยทางเทคนิค
  เพื่อให้คำแนะนำที่ทันต่อเหตุการณ์และสม่ำเสมอ
  อันจะก่อประโยชน์สูงสุดต่อลูกค้าหรือนักลงทุนในการตัดสินใจลงทุน

ธุรกิจตัวแทนซื้อขายสัญญาซื้อขายล่วงหน้า

  ในส่วนของธุรกรรมตัวแทนซื้อขายสัญญาซื้อขายล่วงหน้านั้นตลาดตราสารอนุพันธ์เริ่มเปิดดำเนินการซื้อขายสัญญาฟิวเจอร์สเมื่อ
  28 เมษายน 2549 และทยอยออกผลิตภัณฑ์อื่น ๆ ตามมาเป็นลำดับ[ สัญญาออปชั่นเมื่อ 29
  ตุลาคม 2550, Single Stock Futures เมื่อ 24 พฤศจิกายน 2551, Gold Futures
  เมื่อ 2 กุมภาพันธ์ 2552 Gold Futures 10 บาท เมื่อ 2 สิงหาคม 2553 และ Interest
  Rate Futures เมื่อ 18 ตุลาคม 2553] โดยในปี 2553 มีจำนวนสัญญาที่ซื้อขายรวมทั้งสิ้น
  4,519,436 สัญญา เพิ่มขึ้นจาก 3,075,318 สัญญาในปี 2552 หรือเพิ่มขึ้นร้อยละ 46.96 หรือ
  คิดเป็นจำนวนสัญญาซื้อขายเฉลี่ยต่อวัน 18,676 สัญญา เทียบกับ 12,771 สัญญาในปี 2552
  โดยที่ส่วนแบ่งตลาดรวมของโบรกเกอร์ 10 อันดับแรกคิดเป็นร้อยละ 61.74
  ของจำนวนสัญญาที่ซื้อขายทั้งหมด

  จำนวนสัญญาซื้อขายเพิ่มสูงขึ้นในปี 2553 นี้
  เป็นผลมาจากสินค้าที่มีหลากหลายและจำนวนผู้ประกอบการที่เพิ่มขึ้นจากร้านค้าทองคำที่เข้ามามีบทบาทเป็นนายหน้าซื้อขายสัญญาโกลด์ฟิวเจอร์ส
  โดยในปี 2553 มีจำนวนโบรกเกอร์ 38 ราย เพิ่มขึ้นจากเพียง 23 รายในปี 2549
  จะเห็นได้ว่าธุรกรรมตัวแทนซื้อขายสัญญาซื้อขายล่วงหน้ามีการแข่งขันที่รุนแรงขึ้น
  นอกจากนี้มาตรการเปิดเสรีค่าธรรมเนียมการซื้อขายหลักทรัพย์
  คาดว่าจะส่งผลให้บริษัทหลักทรัพย์หันมาให้ความสำคัญกับธุรกรรมตัวแทนซื้อขายสัญญาซื้อขายล่วงหน้ามากขึ้นด้วย

จำนวนสัญญาที่ซื้อขายจำแนกตามกลุ่มนักลงทุน (นับรวมด้านซื้อและขาย)

+---------------+---------+------+----------+------+---------+------+
| กลุ่มนักลงทุน     | 2551    |      | 2552     |      | 2553    |      |
+---------------+---------+------+----------+------+---------+------+
|               | จำนวน   | ร    | จำนวน    | ร    | จำนวน   | ร    |
|               |         | ้อยละ |          | ้อยละ |         | ้อยละ |
+---------------+---------+------+----------+------+---------+------+
| นัก            | 732,682 | 17   | 692,581  | 11   | 911,776 | 10   |
| ลงทุนต่างประเทศ |         |      |          |      |         |      |
|               | 1,      | 26   | 1        | 29   | 2,      | 33   |
| สถาบันในประเทศ | 133,686 |      | ,746,976 |      | 955,662 |      |
|               |         | 57   |          | 60   |         | 57   |
| น             | 2,      |      | 3        |      | 5,      |      |
| ักลงทุนในประเทศ | 430,872 |      | ,711,079 |      | 171,434 |      |
+---------------+---------+------+----------+------+---------+------+
| รวม           | 4,      | 100  | 6        | 100  | 9,      | 100  |
|               | 297,240 |      | ,150,636 |      | 038,872 |      |
+---------------+---------+------+----------+------+---------+------+

ที่มา: บริษัทตลาดอนุพันธ์ (ประเทศไทย) จำกัด (มหาชน)

  ในปี 2554 ตลาดตราสารอนุพันธ์ มีแผนออกผลิตภัณฑ์ประเภท Silver Futures
  เนื่องจากความเคลื่อนไหวของราคามีความสัมพันธ์กับราคาทอง
  นักลงทุนสามารถใช้กลยุทธ์การซื้อขายเพื่อทำกำไรควบคู่กันระหว่างโลหะเงินและทองคำได้
  พร้อมขยายเวลาทำการซื้อขาย Gold Futures และ Silver Futures จนถึงเวลา 4
  ทุ่มครึ่งในเดือนมิถุนายน

  แนวโน้มตลาดหลักทรัพย์และธุรกิจหลักทรัพย์ในปี 2554

  ในปี 2554 คาดว่าภาวะตลาดหลักทรัพย์ น่าจะมีแนวโน้มที่ดี
  มูลค่าการซื้อขายหลักทรัพย์ยังคงแข็งแกร่งต่อเนื่อง
  อย่างไรก็ดีสถานการณ์และปัจจัยแวดล้อมที่อาจมีผลต่อการลงทุนและความผันผวนของตลาดทุนทั่วโลก
  สถานการณ์ความไม่สงบทางการเมืองในทวีปแอฟริกาเหนือ
  รวมถึงตะวันออกกลางส่งผลให้ราคาน้ำมันปรับตัวสูงขึ้นอีกครั้ง
  อาจจะเป็นภัยคุกคามต่อการฟื้นตัวทางเศรษฐกิจโลก
  กอปรกับภาวะเงินเฟ้อที่ผลักดันต่อการปรับอัตราดอกเบี้ยให้สูงขึ้น
  อาจจะส่งผลให้เกิดการเคลื่อนย้ายเงินทุน และการปรับพอร์ตการลงทุน (Asset Allocation)
  อีกครั้ง

  แนวโน้มการแข่งขันน่าจะเข้มข้นต่อเนื่องในปี 2554
  ซึ่งเป็นปีสุดท้ายที่ใช้อัตราค่าคอมมิชชั่นแบบขั้นบันได (Sliding Scale)
  ก่อนที่จะเปิดเสรีเต็มรูปแบบในปี 2555 คาดว่าบริษัทหลักทรัพย์ต่างปรับกลยุทธ์ต่าง
  ๆในการดำเนินธุรกิจให้สามารถอยู่รอดได้ภายใต้การเปิดเสรี
  ทั้งในด้านการสร้างรายได้และการบริหารต้นทุน
  ซึ่งอาจจะเป็นตัวเร่งให้เกิดการควบรวมกิจการเพื่อการประหยัดจากขนาด (Economy of
  Scale)

4.3 การจัดหาผลิตภัณฑ์หรือบริการ

4.3.1 แหล่งที่มาของเงินทุน

  แหล่งที่มาของเงินทุนของบริษัท มาจากส่วนของผู้ถือหุ้น โดยไม่มีเงินกู้ยืม สำหรับ เคทีซีมิโก้
  ได้รับวงเงินกู้ยืมจากธนาคารซึ่งเป็นผู้ถือหุ้นรายใหญ่เพื่อสนับสนุนธุรกรรมเงินให้กู้ยืมเพื่อซื้อหลักทรัพย์วงเงิน
  3,000 ล้านบาทและวงเงินกู้ระยะสั้นเมื่อทวงถาม (call loan) รวมถึงเงินกู้เบิกเกินบัญชี
  (O/D) อีกจำนวนหนึ่ง อย่างไรก็ดี เคทีซีมิโก้
  มีการบริหารโครงสร้างเงินทุนอย่างเหมาะสมระหว่างการใช้เงินทุนจากส่วนของผู้ถือหุ้นและเงินกู้ยืมโดยคำนึงถึงความเสี่ยงทางด้านเงินกองทุนและต้นทุนทางการเงินเป็นหลักเพื่อผลตอบแทนสูงสุดแก่บริษัทและผู้ถือหุ้น

4.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

4.3.3 การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทได้รับการผ่อนผันการดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ
  เนื่องจากได้รับการอนุมัติให้หยุดดำเนินธุรกิจการเป็นนายหน้าค้าหลักทรัพย์

  สำหรับ เคทีซีมิโก้
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  คือเงินกองทุนสภาพคล่องสุทธิไม่ต่ำกว่า 25 ล้านบาท และไม่ต่ำกว่าร้อยละ 7
  และส่วนของผู้ถือหุ้นไม่ต่ำกว่า 100 ล้านบาท ณ วันที่ 31 ธันวาคม 2553 เคทีซีมิโก้
  มีเงินกองทุนสภาพคล่องสุทธิ 1,112 ล้านบาท และอัตราส่วนเงินกองทุนสภาพคล่องสุทธิ (NCR)
  ร้อยละ 50 และมีส่วนของผู้ถือหุ้น 2,062 ล้านบาท